text: [{"text_idx": "#000008", "text": "\u201cNgu Leza wamusyobo nzi ooyu wuumpa bantu?\u201d"}, {"text_idx": "#000012", "text": "Taata wakujulu uulaa luyando, wakalizyi kuti bana Bakwe baanyika banoolaa mibuzyo mbuli yeeyi. Aboobo mu Mangwalo wakapa bwiinguzi ku moyo woonse ulilila mucamba. Bantu banji bayiisyigwa kuti liya muntu naafwa, muzimo wakwe uutafwi ulazumanana kupona. Nokuba boobo, iBbaibbele lilandabika buyo makani woonse mumilazyo yobile iiyubununa kuti ooku nkubeja kwa Saatani."}, {"text_idx": "#000013", "text": "1 Timoteo 6:16 waamba kuti, Yahuwah alikke \u201cnguutafwi, kakkede mu mumuni uutakonzyi kuswenwa munsimunsi a muntu.\u201d IBbaibbele liyiisya kuti:"}, {"text_idx": "#000014", "text": "\u201cOoyo muntu uucita cinyonyoono, nguuyoofwa.\u201d (Ezekiya 18:4, KJV)"}, {"text_idx": "#000015", "text": "Mangwalo alayungizya munzila iisalala kuya kumbele kuti:"}, {"text_idx": "#000017", "text": "\u201cNkaambo boonse bakabisya, akulezya kusika kubulemu bwa . . . [Yahuwah].\u201d (BaLoma 3:23, KJV)"}, {"text_idx": "#000018", "text": "Lufu ncibeela camuntu woonse uupona, nkaambo muntu woonse wakabisya. Mulengi wesu uulaa moyo waluyando, kunyina pe naakakanzide kuti bana Bakwe kabapenga mucinyonyoono, wakatusalazyila mukudonaika koonse eeco cicitika lwasika lufu. \u201cMuuya\u201d tacili sikalalu, cizwa nokuba ceelo ceendeenda ooku akooku kacitakwe aakukkala."}, {"text_idx": "#000019", "text": "Kumatalikilo, Yahuwah \u201cwakabumba muntu kuzwa mubulungo bwaansi, akumuyoyela muya wabuumi mumpemo zyakwe, mpoonya muntu wakaba muntu muzumi.\u201d (Matalikilo 2:7) \u201cMuya\u201d wamuntu tuukonzyi kuba ceelo ceendeenda nkaambo kuyandika mubili amuya wabuumi kuti muntu abe muntu muzumi"}, {"text_idx": "#000020", "text": "\u201cLyoonse muya wabuumi nuuciliko muli ndime, alimwi muya wabuumi ookwa [Yahuwah] nuucili mu mpemo zyangu.\u201d (Joobo 27:3, KJV)"}, {"text_idx": "#000022", "text": "\u201cUtabikki lusyomo lwako mubana babami, nanka mumwana wa muntu uutakwe lugwasyo. Muya wakwe nuuyaamuka, ulabweeda kubuluongo; mubuzuba mbweenya oobo [mubuzuba bwa lufu lwakwe] mizeezo yakwe ilalobelela.\u201d (Intembauzyo 146:3, 4, KJV)"}, {"text_idx": "#000023", "text": "Boonse bauntuluzyila malailile aasalazyidwe mu Mangwalo aaya aakuti kucinyina kulimvwa bulanga lwasika lufu, balinjizya mu ntenda yakuuninwa aamadaimona. Kunjilwa mizimo kunyina acimbi pele mbangele basofweede balipeekezya kuba muciimo ca muntu uufwide naakacili kulanga. Eeci ciyanza cilisinizyide kukasyigwa mu Bbaibbele."}, {"text_idx": "#000024", "text": "Ciimo ca Taata uutamani cilizubuludwe cigaminina mu Mangwalo. 1 Johane 4:8 waamba kuti Yahuwah ngo luyando lukkwene lumaninide. Luyando lukkwene talusinganyi naba muntu omwe kuti akaumpwe kukabe kutamani mumulilo nkaambo buyo kazibi nzyaakacita mubuumi bomwe."}, {"text_idx": "#000025", "text": "\u201cBulumbu bwa cinyonyoono ndufu.\u201d (BaLoma 6:23a)"}, {"text_idx": "#000026", "text": "Lufu, kutali buumi butamani bwa kupenzyegwa, ncecisubulo ca cinyonyoono."}, {"text_idx": "#000027", "text": "\u201cBazumi balizyi kuti bayoofwa: pele bafwide kunyina pe ncobazyi, nokuba bulumbu tabacijisi; nkaambo mizeezo yabo yakalubwa kaindi.\u201d (Mukambausi 9:5, KJV)"}, {"text_idx": "#000028", "text": "Nokuba aciindi calufu, kubambilila kabotu-kabotu kwa Taata wa kujulu kulalibonya. Mangwalo atondezya kuti lufu kunyina acimbi pele nkoona. Eelyo naakasika kumunzi wa Jailosi, ooyo wakalaa mwana musimbi wakazwaa kufwa, Walo wakabakulwaizya kuti, \u201cmusimbi tafwide pe, pele uloona.\u201d Aabo bakanjizyidwe mulimo wakoomoka tiibakamumvwisisya ncaakali kwaamba , aboobo \u201cbakamunonga Walo.\u201d (Bala Mateyo 9:24, NKJV)"}, {"text_idx": "#000029", "text": "Mbuli basicikolo ba Bbaibbele basyomeka, lyoonse tweelede kuyaamina kucikkelo ca bumboni notuswata Mangwalo Mukweezyekanya tunsiyansiya a mangwalo, eeco cakapa kuti bantu bamwi batamvwisyi mbocibede bwini ciimo cabafwide"}, {"text_idx": "#000030", "text": "Nobaba basikwiiya bakatilimuka kumvwa kuti lufu, ku Mulengi, \u201cnkoona\u201d biyo. Lazalosi naakafwide, Yahushua wakaambila basikwiiya Bakwe kuti, \u201cMulongweesu Lazalosi"}, {"text_idx": "#000031", "text": "uloona, pele ndaunka Ime ndikamubusye.\u201d Basikwiiya tiibakavwisisya kuti Lazalosi wakafwa."}, {"text_idx": "#000032", "text": "Balo bakati, \u201cIkuti kali uloona, inga waba kabotu.\u201d Nokuba boobo, Yahushua wakali kwaamba lufu lwakwe, pele balo bakayeeyela kuti Walo wakali kwaamba kuti uloona kulyookezya. Mpawo Yahushua wakati kuli basikwiiya cakusalazya, \u201cLazalosi ulifwide.\u201d (Bala Johane 11:11-14)"}, {"text_idx": "#000034", "text": "\u201cKuzwa ku mitukuta yakumeso kwako webo uyoolya cinkwa kusikila ukajokele mubulungo , nkaambo webo wakazwa mu mubulongo; uli bulongo, aboobo kubulongo uyoojokela.\u201d (Matalikilo 3:19, NKJV)"}, {"text_idx": "#000035", "text": "Eelyo muntu nafwa, muya wabuumi ulapiluka kuMulengi alimwi mubili ulapilukila kubulongo mbuwaabambizyigwa. Munsaa mamanino aabuumi bwakwe,"}, {"text_idx": "#000036", "text": "Mwami Solomoni musongo wakakombelezya bantu boonse kuti:"}, {"text_idx": "#000037", "text": "\"Koibaluka Mulengi wako mumazuba aabukubusi bwako,\nNaataninga sika mazuba aakatazya [aabucembele],\nPele myaka izyaa kuswena munsimunsi eelyo webo noyooti, 'Ime nsyeyikkomanini pe.'\nKoibaluka Mulengi wako bunweba bwa nsiliva nobutaninga sungununwa . . . .\nEelyo bulongo nobuyoopiluka munyika mbweenya mbubwakabede,\nAlimwi muya nuuyoopilukila ku . . . [Mulengi] ooyo wakuupede.\""}, {"text_idx": "#000038", "text": "Mizeezo ilazima, mpoonya muntu uloona alimwi muya ulabweedela ku Mulengi."}, {"text_idx": "#000039", "text": "\u201cMulufu kunyina kwiibaluka ndiwe: mucuumbwe nguni uunga wakulumbaizya?\u201d (Intembauzyo 6:5, KJV)"}, {"text_idx": "#000040", "text": "\u201cBafu tabakonzyi kutembaula . . . [Yahuwah], nanka baabo baunka ansi kabaumwine.\u201d (Intembauzyo 115:17, KJV)"}, {"text_idx": "#000043", "text": "Mpoonya aabo bayoobusyigwa antoomwe abasalali bacinoopona bayootolwa Kujulu antoomwe a Nguwe."}, {"text_idx": "#000044", "text": "Mbweenya mbuli mwaapositolo Paulu mbwaakakulwaizya Batesalonika:"}, {"text_idx": "#000045", "text": "\"Ime nsyeyandi kuti mukkale kamutakubwene, banabokwesu, ku makani aajatikizya baabo boona, kuti mutafwi buumba mbuli baabo batakwe bulangizi. Nkaambo kuti swebo katusyoma kuti Yahushua wakafwa akubuka alimwi, mbubwenya abalo boona muli Yahushua Taata uyoobabusya Anguwe. Nkaambo eeci tulamwaambila kwiinda mujwi lyokwa Yahuwah, kuti swebo notucipona kusikila kukuboola kwa Yahushua tatukabasaangunini aabo boona (bafwide). Nkaambo Yahushua Lwakwe uyooseluka kuzwa Kujulu ajwi pati, mujwi lya mungele mupati, alimwi amweembo ookwa Yahuwah: mpoonya aabo bafwide muli Yahushua bayootaanguna kwiimpuka: Mpoonya aswebo notucipona tuyookwempulwa antoomwe ambabo mumakumbi tukaswaangane a Mufutuli muluwo; tuyookkala antoomwe mbweenya oobo a Yahushua. Aboobo amukulwaizyanye amajwi aaya.\" (Bala 1 Batesalonika 4:13-18)"}, {"text_idx": "#000046", "text": "Buumi butamani ncipego cokwa Yahushua ncapa kuli boonse aabo bamuyanda akumusyoma aciindi ca Kuboola Kwakwe Kwabili."}, {"text_idx": "#000047", "text": "\u201cBulumbu bwa cinyonyoono ndufu, pele cipego cokwa Yahuwah mbuumi butamani kwiinda muli Yahushua Mufutuli wesu.\u201d (Bala BaLoma 6:23.)"}, {"text_idx": "#000049", "text": "\u201cAmulange, Ime ndamutondezya maseseke; Tatukooni [tatukafwi] toonse pele tuyoocincigwa toonse, mukaindi kasyoonto, mukulaba kwaliso, waakulila mweembo wamamanino; nkaambo mweembo uyoolila, mpoonya aabo bafwide bayoobusyigwa kabatacifwi, aswebo tuyoosandulwa akubaa ciwa citafwi. Nkaambo eeci ciwa cifwa ceelede kusama kutafwa, ooyu mubili uufwa weelede kupindulwa kuba mbili uutafwi.\u201d (I Bakolinto 15:51-53, KJV)"}, {"text_idx": "#000050", "text": "Boonse aabo bayanda akusyoma Mulengi kunyina nobeelede kuyoowa lufu."}, {"text_idx": "#000051", "text": "\u201cIme njoobanununa kuzwa kunguzu zya cuumbwe; Ime njoobanununwa kuzwa ku lufu: O lufu, Ime njooba penzi lyako;"}, {"text_idx": "#000053", "text": "Mubuzuba oobo, lwiimbo luyoomvwika amulaka uutafwi uuli woonse"}, {"text_idx": "#000054", "text": "\u201cO lufu, nduli luboole lwako?\nO cuumbwe, nkuli kukoma kwako?\u201d"}, {"text_idx": "#000056", "text": "Lufu a Buumi: Kasimpe kamu Bbaibbele"}]